पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पीड़ित महिला ने स्वस्थ्य बच्चे को जन्म दिया। कुरूद के इंदिरा नगर निवासी योगिता ध्रुवंशी पति सेवकराम ध्रुवंशी को विगत मध्य रात्रि को प्रसव पीडा हुई, तो उन्होंने मितानिन मंजूलता साहू काे जानकारी दी। मितानिन लगातार उनकी देखरेख कर रहीं थीं। उसका मनोबल बढ़ा रहीं थी। महिला कोरोना पीडित थी तो काफी घबराई हुई थी। इसे मितानिन मंजूलता साहू ने ढांढस बंधाकर हिम्मत दिलाते हुए कुरूद सिविल अस्पताल में भर्ती करवाया जहां पीपी किट पहनकर नर्स रोहनी मरकाम व पूर्णिमा पवार ने सफल प्रसव कराया। फलस्वरूप जच्चा व बच्चा दोनों ही स्वस्थ्य है। जानकारी होते ही मोहल्ले में खुशी की लहर छा गई है। सभी ने नर्सों व मददगारों की प्रशंसा की। बीएमओ डॉ.नवरत्न ने खुशी जाहिर करते हुए कहा कि कोरोना काल में भी हमारे समस्त स्टाफ चिकित्सक, सहायक, समस्त नर्स, एबुलेंस कर्मी, समस्त कर्मचारियों, मितानिन, सफाईकर्मी बहुत ही शिद्दत से अपनी जान की परवाह किए बगैर अपनी सेवा दे रहें है जो कि सराहनीय है। ब्लाॅक कांग्रेस कमेटी अध्यक्ष आशीष शर्मा ने कहा कि चिकित्सक भगवान का रुप होते हैं जो नर्सों ने साबित कर दिखाया। उन्होंने पूरी टीम के कार्य की सराहना करते हुए कहा कि यहां के चिकित्सकों व स्टाफ की कार्यकुशलता की वजह से ही दूरदराज से मरीज आते है। नगर पंचायत अध्यक्ष तपन चन्द्राकर ने कहा कि कोरोनाकाल में जो मेहनत सिविल अस्पताल टीम व अन्य कोरोना योद्धा कर रहे हैं। उन्हें मेरा दिल से सलाम है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn